Suma (ainejärjestö)

Suma ry on Oulun yliopiston suomen kielen opiskelijoiden ainejärjestö. Suman edeltäjä Ugri perustettiin vuonna 1966 ja Suma vuonna 1969. Saamen kielen pääaineopiskelijat kuuluivat Sumaan vuosina 1981–2005. Vuonna 2005 saamen kielen opiskelijat perustivat oman ainejärjestön, Giekun.Siniluoto (toim.), s. 41, 111

Suman pääasiallista toimintaa ovat erilaisten tapahtumien ja matkojen järjestäminen jäsenistölle, ainejärjestölehti Sumanismin toimittaminen sekä suomen kielen opiskelijoiden edunvalvonnasta huolehtiminen. Suma tekee aktiivisesti yhteistyötä muiden Oulun yliopiston ainejärjestöjen kanssa.Suman hallituksen toimenkuva

Suma jakaa yhteistyössä Oulun yliopiston suomen kielen oppiaineen kanssa joka toinen vuosi Vuoden Murre -palkinnon jollekin positiiviselle murreteolle. Palkintoa on jaettu vuodesta 2007 lähtien. Palkinto on jaettu seuraaville tahoille:Siniluoto (toim.), s. 125
2007: Maajussille morsian -ohjelma
2009: Hiihtäjä Sami Jauhojärvi
2011: Napapiirin sankarit -elokuva
2013: Hotelli Atlas
2015: Vistot nakut ja kolot knapsut -Facebook-ryhmä
2017: Aku Ankan Suuri suomalainen murrekirjaSuman Facebook-sivu 7. huhtikuuta 2017
2019: Oulun poliisi

 Katso myös 
Tiima

 Lähteet 

 Aiheesta muualla 
 Lauri Siniluoto (toim.): Suma 50. Suomen kielen opiskelijain järjestötoimintaa Oulun yliopistossa 1967–2017 (Suma ry, 2017)
 Suman verkkosivut
 Suman historia

Luokka:Oulun yliopisto
Luokka:Suomalaiset ainejärjestöt ja killat